AlexejDobrolubov/national_council_slovak_2010 huggingface dataset:
22. schôdza NR SR - 10.deň - A. dopoludnia
Dátum: 2024-11-06
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

50. Na ten kút hanby... (Prerušenie vystúpenia predsedajúcim.) Danko, Andrej, podpredseda NR SR Tibor, Tibor! Plevíková, Zuzana, poslankyňa NR SR Môžem? Danko, Andrej, podpredseda NR SR Áno, ospravedlňujem sa. Plevíková, Zuzana, poslankyňa NR SR Na ten kút hanby je aj škoda reagovať, najmä keď rozprávajú niečo o tom, že by sme my mali priniesť niečo štátu. No oni priniesli. Oni priniesli rozvrat tohto štátu a dávame to dokopy. Tak oni by mali najmä pomlčať. A keď tu niekoľkokrát odznelo, že mali by sme tu prejednávať skôr vládne návrhy zákonov alebo nejaké zákony, ktoré pomôžu občanom, tak viete, čo bolo zbytočné? Napríklad to, jak ste predlžovali schôdzu tými odvolávačkami, ktoré boli postavené, tie odôvodnenia, úplne na vode a bolo to úplne zbytočné, zabité dva dni, ak nie vlastne obštrukciami, ktoré ste tu robili. Ale vrátime sa teda ku Kiskovi. Toto uznesenie je aspoň ako-taká satisfakcia za to, čo za prezidenta sme mali, ktorý zbohatol na úžerníckych pôžičkách s vysokými úrokmi, špekulanta s pozemkami a teraz teda právoplatne odsúdeného daňového kriminálnika. Post prezidenta získal pomocou podvodu. Ešte raz to zopakujem, post prezidenta získal pomocou podvodu. Najvyššiu funkciu v štáte. A že niečo bolo zmanipulované, lebo Fico? Týmto sa chcete obhajovať? Akože ja sa čudujem, že pán Kiska vôbec neútočí na predchádzajúcu vládu, ktorá tu bola tri a pol roka, ktorá tu, zrovna oni manipulovali so všetkým. Takže, ale o tom už vlastne on ani, oni ani nehovoria a sám pán Kiska, že? Ďakujem. (Potlesk.)
22. schôdza NR SR - 10.deň - A. dopoludnia
Dátum: 2024-11-06
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

8. Ďakujem za slovo. Pán poslanec, ja som očakávala, že čo nám teda ako nové poviete, lebo v podstate nie je mi prekvapením, pretože vy sám pochádzate zo strany ZA ĽUDÍ, ktorú vôbec vytvoril pán Andrej Kiska, a tu aj niektorí poslanci, takže možno ani to nie je prekvapením, že teda ste išli ho takýmto spôsobom obhajovať. Skúsim na niečo reagovať, uvidím, že či mi zostane nejaký čas. Vy ste hovorili, že neviete, prečo ste tu. Tak sme tu preto, pretože Andrej Kiska podvádzal pri uchádzaní sa o najvyššiu funkciu v štáte na to, aby získal najvyššiu funkciu v štáte. Však to je taká hanba. Vy si naozaj nemyslíte, že to je, že to je proste hanba a nemáme sa tu tým zaoberať? On ako prezident proste klamal občanov. On oklamal občanov a zneužil v podstate, čo sa dá, a tváril sa ako morálny etalón čistoty či dobrý anjel a bojovník proti korupcii a nakoniec z neho vzišlo toto. Čo je obvinený, právoplatne obvinený, čo potvrdil vlastne najskôr Okresný súd v Poprade a ešte to potvrdil aj krajský súd. Tak ja neviem, koľko potrebujete ako dôkazov. A hovorili ste tu o nejakých, že boli tu rôzne obvinenia. Áno, boli tu rôzne obvinenia, vykonštruované obvinenia, ktoré boli zmietnuté zo stolu, zo stola a boli to, toto boli účelové politické procesy, keď už sa tu bavíme o rôznych politických procesoch. Ak chcete si o tom viacej prečítať, tak kľudne vám požičiam tú brožúrku Únos právneho štátu a môžete si o tom viac prečítať. Ďakujem.
22. schôdza NR SR - 5.deň - A. dopoludnia
Dátum: 2024-10-28
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

22. Pani ministerka, ďakujeme za výborný príspevok. Bolo by aj zaujímavé prezistiť, koľko finančných prostriedkov bolo vynaložených zo štátnych peňazí na dokumentárny film ich progresívnej Zuzany Čaputovej napríklad z takého Audiovizuálneho fondu, sa nezaprela, že pochádza z Progresívneho Slovenska, a vyciciavala peniaze takto na film o nej samej zo štátneho rozpočtu. Sám režisér tohto skvostu priznal, že to bolo natáčané za štátne peniaze, áno? Chcem tu poukázať aj na to, ako som poukázala aj pri odvolávaní ministra spravodlivosti Borisa Suska, a to ako opozičné lavice zívajú prázdnotou. Ja sa chcem spýtať, že kde ste všetci, čo ste sa pod toto trápne odvolávanie podpísali, iba ste sa podpísali a neviete ani prečo? Na to, aby ste mali tému a písali o vás? Keď zalovím v historickej pamäti, tak keď sme boli v opozícii, tak sme tu boli nastúpení a vedeli, prečo sme sa podpisovali pod odvolanie a prečo sme chceli daného ministra odvolávať. A to chcete ozaj tajné hlasovanie? Koľko sa vás nazbiera? Vážne? Toto je vizitka veľmi slabej opozície, ktorá sa nevie dať dokopy ani pri vlastnom návrhu na odvolávanie, hlavne že kričíte, čo všetko je zlé a urobili by ste to inak. Ďakujem.
22. schôdza NR SR - 4.deň - A. dopoludnia
Dátum: 2024-10-25
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

108. Ďakujem, pán kolega, že ste tu priniesli naozaj veľmi dobrý príspevok a povedali ste fakty, čo sa tu diali a aké zverstvá sa tu diali. Ťažko sa im to počúva a na konci dňa začínam byť normálne aj rada (povedané so smiechom) za toto odvolávanie, pretože majú šancu tí, čo tu neboli, sa dozvedieť, že čo sa tu dialo, aké monster procesy, aké zatváračky a aké bezprávie tu, tu vládlo. A opozícia tu neustále začína teda sa opakovať a papagájovať tie isté veci. Pani ministerka Mária... exministerka Mária Kolíková tiež v podstate hovorí stále to isté. A chcem poukázať na jednu vec, že v podstate ani celý klub SaS, ktorý je podpísaný pod toto odvolávanie tu nie je. Sú tu dvaja poslanci, taktiež zo strany Progresívne Slovensko tu nie sú mnohí poslanci a iní, takže neviem, že či majú buď odlišné názory, alebo naozaj sa im to zdá tiež toto odvolávanie absolútne scestné ministra spravodlivosti a zíva to tu ako z vašej strany na to, že chcete ministra odvolávať, veľkou prázdnotou a prázdnymi argumentami. Ďakujem.
22. schôdza NR SR - 4.deň - A. dopoludnia
Dátum: 2024-10-25
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

52. Ďakujem v podstate každému, kto reagoval. Ďakujem kolegom z koalície. Súhlasím, pán kolega Dušan Jarjabek, že môžeme ich tam rovno nazvať, že udavači, lebo naozaj udávali. Pani poslankyňa Mesterová, pán Tibor Gašpar už je skôr poškodený a vám sa tiež všetko rozpadá ako domček z karát, pretože každý mesiac sa tu preukazuje, že každý, kto bol obvinený, tak proste boli to nejaké vyfabulované obvinenia. A prepáčte mi za tú priamosť, aj vy ste boli priama, ale ja nepotrebujem od vás pochvalu, že či som bola buď lepšia, alebo horšia nejaký mesiac. A vy nie ste môj hodnotiteľ. Ja sa snažím proste byť lepšia ako ja sama. A udivuje ma to, že ide z vašej zrovna strany Progresívneho Slovenska, ktorá je plná žien, ktoré by mali byť tolerantné, a buď som počula proste nejaký smiech, alebo aj v minulej rozprave buď nejaké výčitky k hocičomu. Ale vrátim sa naspäť k tomu mať to sami v sebe vlastne, vy si protirečíte úplne že vo všetkom. Pán Dostál, a vy tu zrovna naozaj dookola opakujete, čo v podstate hovorí pani poslankyňa Mária Kolíková. Keď nás obviňujete, že my tu niečo opakujeme, a vôbec my si nevymýšľame, ale hovoríme pravdu, ako to je. A uvidíme vlastne, čo sa týka Dušana Kováčika, že ako rozhodne Najvyšší súd. Ja neviem, prečo tu robíte nejaké rodeo, keď naozaj pani exministerka používala vôbec tento nástroj stále dokola. Pani Holečková, vy ste sa vyjadrili aj k tým premlčacím dobám, a čo sa tu vtedy dialo... (Prerušenie vystúpenia časomerom.)
22. schôdza NR SR - 4.deň - A. dopoludnia
Dátum: 2024-10-25
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

6. Ďakujem za slovo, pán predsedajúci. Vážený pán predsedajúci, kolegyne, kolegovia, dovoľte, aby som vás informovala o prerokovaní uvedeného návrhu skupiny poslancov v ústavnoprávnom výbore. Predseda Národnej rady pridelil návrh skupiny poslancov Národnej rady na prerokovanie ústavnoprávnemu výboru s tým, že ako gestorský výbor podá Národnej rade informáciu o výsledku prerokovania uvedeného návrhu. Ústavnoprávny výbor o návrhu skupiny poslancov Národnej rady nerokoval, keďže nebol uznášaniaschopný. Predseda výboru ma určil ako spravodajkyňu k tomuto návrhu a určil poslancov Gašpara, Eliáša, Glücka, Gašparoviča a Lučanského za náhradníkov spravodajkyne. Pán predsedajúci, prosím, otvorte rozpravu.
22. schôdza NR SR - 2.deň - B. popoludni
Dátum: 2024-10-23
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

149. Ďakujem za slovo, pán predsedajúci. Idem teraz povedať doplňujúci návrh. Zdôvodnenie je to to, že zmena sa navrhuje na základe požiadavky poslanca. Takže idem predstaviť doplňujúci návrh. Pán predsedajúci, prosím, zastavte čas. Gašpar, Tibor, podpredseda NR SR Prosím, pozastavte čas pani poslankyni. Plevíková, Zuzana, poslankyňa NR SR Doplňujúci návrh poslankyne Zuzany Plevíkovej a poslanca Petra Šucu k návrhu na zmeny v zložení Výboru Národnej rady Slovenskej republiky a overovateľov Národnej rady Slovenskej republiky (tlač 553). Návrh na zmeny v zložení Výboru Národnej rady Slovenskej republiky a overovateľov Národnej rady Slovenskej republiky (tlač 553) sa mení a dopĺňa nasledovne. 1. v časti "B. volí" sa za slová "poslanca Martina Šmilňáka (KDH) za člena výboru Národnej rady Slovenskej republiky pre sociálne veci" dopĺňa "poslanca Michala Lukšu (SMER – SD) za člena osobitného kontrolného výboru na kontrolu činnosti Slovenskej informačnej služby". Názov uznesenia Národnej rady Slovenskej republiky sa upraví nasledovne: "Návrh na zmeny v zložení výborov Národnej rady Slovenskej republiky a overovateľov Národnej rady Slovenskej republiky (tlač 553)." Ďakujem, končím.
9. schôdza NR SR - 12.deň - B. popoludní
Dátum: 2024-02-20
Poslanec: Petrík, Simona (PS)
Druh vystúpenia: Vystúpenie s faktickou poznámkou

20. Ja len ešte doplním aj kolegyne, aj zareagujem na Dankin príspevok. Naozaj sme sa snažili komplexne to pokryť, ale zároveň my ako opoziční poslanci a poslankyne nemáme priestor vytvoriť nejaký mechanizmus toho, aby naozaj všetky deti na Slovensku mali miesto v škôlke, pretože naozaj to je zodpovednosť ministerstva školstva, aby tlačilo na zodpovedných, a uvedomovalo sa, kde sú... uvedomovalo si, kde sú tie ohniská, kde treba tie škôlky budovať čo najviac. My sme sa skôr snažili riešiť tie už na... už vzniknuté situácie a už vzniknutú diskrimináciu, ktorá sa stala práve z dôvodu nedotiahnutého zákona alebo nedotiahnutej novely v zákone o rodičovskom príspevku. Len ešte doplním kolegyňu Kleinert a pripomeniem slová kolegu Lackoviča, že naozaj teraz sa dejú veci, že sa rodičia nielen na východe, ale aj na západe Slovensko hocikde odvolávajú voči prijatiu, hej, že skrátka ich deti boli prijaté v obecnej škôlke, ktorej zriaďovateľom je obec, a oni prídu a oni sa chcú odvolať voči prijatiu a prosia, alebo nejakým spôsobom žiadajú riaditeľa a riaditeľky škôlok, aby im vystavili potvrdenie o neprijatí, aby získali tento finančný príspevok. To nie je v poriadku, to je absolútne mimo súlad tým, aby tie deti boli čo najviac zaškolené, aby boli v kolektíve, aby sa predprimárne vzdelávali. Čiže tento náš príspevok presne hovorí o tom, že len, je určený len pre rodičov detí, ktorých deti sú v materských školách, preto je z nášho pohľadu adresný a zároveň aj z pohľadu financií vyplácame len takú sumu, ktorú skutočne ten rodič minie na mesačný poplatok v tejto škôlke. Ďakujem.
9. schôdza NR SR - 12.deň - B. popoludní
Dátum: 2024-02-20
Poslanec: Petrík, Simona (PS)
Druh vystúpenia: Vystúpenie s faktickou poznámkou

12. Ďakujem pekne. No tak ja mám pocit, že po tom, čo tu pán kolega môj Lackovič zabojoval za náš zákon, tak ja verím, že tých 150 rúk tam bude (povedané so smiechom), lebo to bolo naozaj veľmi motivačné. Ale nie, tak vážne. Ja len ešte, ešte raz pripomeniem, že dostaneme sa aj k tomu druhému zákonu, ktorý sme presne kvôli tomu ruka v ruke predložili, aby sme zabránili naozaj zneužívaniu toho príspevku. Čiže to len ako doplním a môžme sa o tom potom ďalej rozprávať. A len teda ešte doplním to, že tento príspevok nemá ambíciu riešiť všetky situácie všetkých detí a zaškolenosť detí. Toto je naozaj a ani príspevok o rodičovskom, teda, pardon, zákon o rodičovskom príspevku to ani riešiť nemôže. To musí byť iný zákon z dielne ministerstva školstva, ktorý má presne vytvoriť ten tlak, ktorý spomínal aj pán Ledecký, aj pán Šmilňák, aby, aby tie zariadenia boli v týchto lokalitách vystavané, pretože presne tam sú potrebné. Ale snažili sme sa aspoň skorigovať aspoň to, čo sa dalo a čo sa dalo týmito zákonmi skorigovať, a je to veľa životných situácií, naozaj kopec. To sú desaťtisíce rodín s deťmi od troch rokov, pretože tie rodiny s deťmi od troch rokov nemajú aktuálne takmer žiadnu podporu od štátu, jediný ten predĺžený rodičovský príspevok, ktorý, na ktorý ale tiež nemajú nárok všetky rodiny a ešte ho aj tie niektoré zneužívajú. Čiže tieto dve veci trebalo napraviť a my sme sa to snažili týmito dvomi zákonmi urobiť. Ďakujem.
9. schôdza NR SR - 12.deň - B. popoludní
Dátum: 2024-02-20
Poslanec: Petrík, Simona (PS)
Druh vystúpenia: Vystúpenie s faktickou poznámkou

6. Ďakujem pekne, pán Šmilňák. Absolútne máte pravdu a vo všetkom, čo ste povedali, s vami súhlasím, presne, asi to rozdelím na dve časti. Tá prvá časť, keď ste hovorili o tom, že aby to nebolo zneužívané, presne o tom je náš druhý návrh zákona, preto sme ich podali naraz, len sa to nedalo dať do jedného zákona a ani by to nedávalo zmysel, takže keď ho budem predstavovať, môžme sa potom o tom viac pobaviť, ale presne týmto sme chceli zamedziť akémukoľvek zneužívaniu, lebo to zneužívanie sa inak deje už aj teraz, nielen na východe Slovenska, deje sa dokonca na západe Slovenska. Tu mám kolegov, ktorí s tým majú priamu skúsenosť, kde za nimi chodili rodičia, prosím vás, aj keď ste mi povedali, že prijmete moje dieťa, mohli by ste nám len napísať potvrdenie, že ho vlastne neprijímate, lebo ho chceme mať doma a chceme mať predĺžený rodičovský príspevok. Čiže toto sa deje už teraz a je to jeden, myslím si, že jedna z chýb toho aktuálne platného zákona o rodičovskom príspevku, a to treba zmeniť, takže súhlasím. A čo sa týka presne toho nerovnomerného aj stavania a celkovo zaškolenosti detí na východnom Slovensku, takisto s vami súhlasím, ja som si vypočula cez víkend vyjadrenie pani štátnej tajomníčky Sabelovej, štátnej tajomníčky ministerstva školstva, kde priznala sama, že tých 9 100 miest, ktoré mali záväzok v pláne obnovy vybudovať, nevybudujú, lebo zistili, že ich vlastne na jednej strane nepotrebujú, lebo, že teda tých detí nakoniec nebude tak veľa, ale práve na tom východnom Slovensku ich bude treba, čiže mňa bude zaujímať, ako sa ministerstvo školstva postaví k tejto novej výzve, kde bude treba veľmi konkrétne sa sústrediť na lokalitu, kde bude treba tieto miesta naozaj vybudovať, takže sama som zvedavá, ako sa k tomu ministerstvo školstva postaví. Ďakujem.
9. schôdza NR SR - 12. deň - A. dopoludnia
Dátum: 2024-02-20
Poslanec: Petrík, Simona (PS)
Druh vystúpenia: Vystúpenie s faktickou poznámkou

70. Ďakujem pekne. Bea, takto si ja predstavujem kvalitnú, odbornú, hĺbkovú debatu o téme násilia, či už domáceho násilia, alebo rodovo podmieneného násilia, takže ja ti za to veľmi ďakujem a chcem sa pristaviť krátko pri tom Istanbulskom dohovore, pretože ja som bola vtedy poslankyňou Národnej rady, keď to v 2019. tento parlament úplne nezmyselne odmietol. Pamätám si ako vtedy boli vyjadrované argumenty, že Istanbulský dohovor je trójskym koňom nejakej rodovej ideológie, najmä teda z radov konzervatívnejších poslancov, ktorých tu vtedy bolo dosť veľa, nás bolo veľmi málo, ktorí sme hlasovali proti tomu odmietnutiu. Ja by som len rada teda naozaj túto debatu držala konštruktívne, toto nie je žiaden nástroj žiadnej rodovej ideológie, prosím vás. Rodová rovnosť, rodová identita, rodovo podmienené násilie, to sú absolútne štandardné medzinárodne používané výrazy, dokonca na ministerstve práce, tu sedí aj pán Richter, ktorý bol ministrom práce, sociálnych vecí a rodiny, máme odbor rodovej rovnosti, ktorý áno, je pravdou, že v minulom volebnom období ho minulý minister absolútne nezmyselne premenoval na, na odbor pre rovnosť príležitostí a rovnosť mužov a žien. A preto som aj rada, že minister Erik Tomáš ho opäť premenoval na odbor rodovej rovnosti, len teda by som bola rada, keby aj niečo s týmto odborom robil, pretože zatiaľ je veľmi personálne poddimenzovaný a nemôže robiť tú základnú agendu, ktorú by, ktorú by mal. A teda len sa krátko vrátim k tomu, že ako si hovorila, že ten argument bol, že nepotrebujeme Istanbulský dohovor, lebo máme vlastné riešenia, tak neviem, či tým vlastným riešením je skracovanie premlčacích lehôt z 20 na 10 rokov, ktoré tu tak necitlivo pred... predstavil nový poslanec za SMER pán Glück. Tu máte teraz zákon, ktorý môžete schváliť raz-dva.
9. schôdza NR SR - 11. deň - A. dopoludnia
Dátum: 2024-02-16
Poslanec: Petrík, Simona (PS)
Druh vystúpenia: Vystúpenie s faktickou poznámkou

119. Ďakujem veľmi pekne. Ja som to stihla úplne že vyslovene v poslednej sekunde, lebo mi to nechcelo ma to sem prihlásiť. Ja len by som teda rada veľmi krátko podporila tento návrh predkladateľky, predkladateliek a predkladateľov zo SaS, pretože je to téma, ktorá je témou aj v iných oblastiach, nielen v štátnej službe, a špeciálne v štátnej službe je úplne ignorovaná. Nikdy sa o tom doteraz nejako veľmi nerozprávalo, či tieto matky na rodičovskej dovolenke vôbec majú záujem si privyrobiť. Ja som si istá, že určite áno, ale nikdy nad tým ani ony samé nepremýšľali, lebo ani nevedeli, či vôbec môžu. Takže toto je jedno hľadisko, z ktorého to oceňujem. A druhé je, že ono aj ženy, ktoré nepracujú v štátnej službe, majú s týmto problém, lebo pokiaľ si neprivyrábajú počas rodičovskej dovolenky u svojho zamestnávateľa predošlého na nejaký typ dohody, môže sa im potom stať, pokiaľ majú reťazové materské, že nebudú mať potom dostatočne vysokú tú druhú materskú. Takže toto je tiež jedna z vecí, ktoré je potrebné opraviť. My takýto zákon v Progresívnom Slovensku máme pripravený, takže myslím si, že je veľmi v súlade aj s touto témou, a som rada, že Vlaďa aj ostatní predkladatelia mysleli na túto oblasť, mysleli na ženy v štátnej správe, a preto veľmi radi tento návrh, tento praktický návrh zákona podporíme. Ďakujem pekne.
6. schôdza NR SR - 22. deň - A. dopoludnia
Dátum: 2024-01-24
Poslanec: Petrík, Simona (PS)
Druh vystúpenia: Vystúpenie s faktickou poznámkou

176. Ďakujem pekne. Vďaka, Tamara, za opätovné pripomenutie dôvodnosti použitia skráteného legislatívneho konania. Včera som bola na zasadnutí mimoriadneho školského výboru k téme reedukačných centier. No a prečo to tu spomínam? Lebo je to skrátka téma, ktorá aktuálne veľmi rezonuje, lebo náhodná kontrola Generálnej prokuratúry zistila, že tých takmer 400 detí tam žije naozaj v neľudských podmienkach, v podstate horšie ako vrahovia vo väzniciach. Správa Generálnej prokuratúry zistila závažné porušenia ľudských práv chovancov a chovankýň. A ja sa teda pýtam, keď sa už vláda tak veľmi ponáhľa s presadzovaním zmien, ktoré majú zásadným spôsobom zruinovať piliere právneho štátu na Slovensku, prečo sa rovnako neponáhľa s riešením takejto akútnej situácie, na ktorej akútnosti sa zhodli snáď všetci relevantní aktéri od ministrov školstva a práce cez Generálnu prokuratúru až po verejného ochrancu práv Dobrovodského či komisára pre deti Mikloška, a, samozrejme, aj my tu v poslaneckom zbore sme to už niekoľkokrát spomínali. Minister školstva včera sľúbil, že okamžite urobí potrebné kroky, ktorými by sanoval aspoň tie najurgentnejšie nedostatky, a vraj teda dokonca apríla príde so systémovejšími riešeniami. Namiesto zachraňovania si vlastných zadkov a zabezpečovania beztrestnosti pre svojich ľudí by mala vláda okamžite prísť s riešeniami tohto roky zanedbávaného problému, priniesť ich sem do parlamentu a ja som si istá, že v tomto prípade by sme sa všetci a všetky zhodli, že skrátené legislatívne konanie by bolo namieste. To sa však nedeje. Ďakujem.
6. schôdza NR SR - 21.deň - B. popoludní
Dátum: 2024-01-23
Poslanec: Petrík, Simona (PS)
Druh vystúpenia: Vystúpenie s faktickou poznámkou

120. Ďakujem. Ďakujem ti, Oskar, veľmi správne si poukázal na absurdnosť schvaľovania dôležitých zákonov v skrátenom legislatívnom konaní, na čo tu už upozorňujeme v podstate tretí týždeň, a to sme, vážení a vážené, ešte len na začiatku volebného obdobia, takže možno sa naozaj dočkáme aj Suskovho legislatívneho konania, alebo napr. ELK, čo by bolo expresné legislatívne konanie, kde by sa, čo ja viem, celý zákon schválil napr. za jeden deň, alebo sa teda necháme prekvapiť aj návrhom pána Danka, ktorý sa teda zastrája, že podľa vzoru Slovinska nám predstaví svoj návrh, kde písomná rozprava trvá desať minút a ústna päť minút. Pán Danko má každopádne očividne obľubu v neustálom skracovaní rozpravy, lebo to bol práve on ako predseda parlamentu vo volebnom období 2016 až 2020, kedy presadil zmenu rokovacieho poriadku a obmedzil rozpravu na dnešnú podobu, dovtedy bola rozprava časovo neobmedzená, aj písomná, aj ústna. Neviem, či si to viete, kolegovia a kolegyne, teraz predstaviť, lebo len nedávno, teda pred chvíľočkou sme si na to zaspomínali tuto s kolegom Dostálom. No ale naspäť k tvojej pointe, Oskar. Nikto nevie ľúbeznejšie klamať o štandardnej dĺžke parlamentnej diskusie k zákonom ako Peter Pellegrini. Upokojujúcim tónom všetkých občanov a občianky uisťuje, ako všetko bude v poriadku, ako to oni vyriešia a dajú na správnu mieru, aby mohli vládnuť. Ale ak vládnuť znamená valcovať právny štát, lebo môžeme, tak takéto vládnutie treba odsúvať čo najviac. Ďakujem.
6. schôdza NR SR - 21. deň - A. dopoludnia
Dátum: 2024-01-23
Poslanec: Petrík, Simona (PS)
Druh vystúpenia: Vystúpenie s faktickou poznámkou

124. Ďakujem ti, kolegyňa Viera, za svieži a intelektuálne naozaj iskrivý príspevok do našej už tretí týždeň bežiacej debaty o zásadných zmenách v Trestnom zákone, ktoré majú rovnako zásadným spôsobom nabúrať piliere právneho štátu. Mňa už vtedy vlastne zarazilo, keď Peter Pellegrini ako predseda parlamentu sa prvýkrát vyjadril, že je naklonený tomu, aby sa navrhnuté zmeny v Trestnom poriadku upravili, a teraz sa zrazu podobne vyjadruje aj veľmi prekvapivo europoslankyňa Neveďalová. Po prvýkrát som počula, že by pani Neveďalová vôbec k tejto téme niečo povedala, ktorá teda očividne nevedela a nevidela tieto navrhnuté zmeny, keď hovorí, že sa o ich finálnej podobe dozvieme, až keď budú prijaté a potom v druhom čítaní ešte možno aj menené. No a o čom to svedčí? Podľa mňa v prvom rade o tom, že ani samotná koalícia nie je dohodnutá na tom, čo chce ďalej s týmito zákonmi robiť, a je rozhodená tým, že rozprava o nich stále nie je ukončená. A to znamená, že má strach. Peter Pellegrini má strach, lebo sa to negatívne odrazí na jeho plánovanej dokonalej prezidentskej kampani, ktorú ohlásil v pompéznom, nafúknutom a miestami až jemne trápnom štýle minulý piatok. A Fico sa bojí, že mu z jeho trúfalých plánov likvidácie právneho štátu zostanú len čiastkové zmeny. A zároveň vie, že ho čakajú ťažké koaličné časy, pretože SNS má ďaleko od stabilného koaličného partnera a môže sa stať naozaj hocičo. Preto každá jedna minúta venovaná upozorňovaniu na skutočné dôvody konania súčasnej vlády je podstatná a ja ti, Vierka, ďakujem za tých tvojich desať minút. (Potlesk.)